ডিটেনশন সেন্টার থেকে পালাল ১৮ জন বাংলাদেশি!

ওয়েব ডেস্ক : ডিটেনশন সেন্টার (Detention Centre) থেকে পালাল ১৮ জন বাংলাদেশি (Bangladeshi)। এমনই চাঞ্চল্যকর ঘটনা গটে গেল ত্রিপুরায় (Tripura)। জানা গিয়েছে, ত্রিপুরার নরসিংহগড়ের একটি ডিটেনশন সেন্টার থেকে পালিয়েছে তারা। ইতিমধ্যে তাদের খোঁজে তল্লাশি শুরু করেছে পুলিশ।

জানা গিয়েছে, বাংলাদেশ থেকে ভারতে অনুপ্রবেশের অভিযোগে ওই বাংলাদেশিদের (Bangladeshi) গ্রেফতার করা হয়েছিল। তাদেরকে নিজেদের দেশে ফেরানোরও প্রস্তুতি নেওয়া হচ্ছিল। কিন্তু তার আগেই ডিটেনশন সেন্টার থেকে পালাল তারা। এ নিয়ে বুধবার থানায় অভিযোগ দায়ের করেছে ত্রিপুরা (Tripura) রাজ্য ডিটেনশন সেন্টার কর্তৃপক্ষ। ঘটনার তদন্ত শুরু করেছে পুলিশ।

আরও খবর : “আমি প্রস্তুত…,” যোধপুর জেল থেকে বিরাট বার্তা সোনম ওয়াংচুকের

সূত্রের খবর, পলাতক ওই বাংলাদেশিদের (Bangladeshi) বয়স ১৮ থেকে ৪০-এর মধ্যে। ডিটেনশন সেন্টার থেকে পালিয়ে যাওয়ায় বিপাকে পড়েছে কর্তৃপক্ষ। সম্প্রতি ত্রিপুরার ধর্মনগর জেল থেকে পালিয়েছিল ৬ জন বন্দি। তাদের মধ্যে দু’জনকে গ্রেফতার করেছে পুলিশ। বাকিদের খোঁজে তল্লাশি চলছে।

প্রসঙ্গত, সাম্প্রতিক সময়ে বিভিন্ন রাজ্যে বাংলাদেশিদের ধরতে তৎপর হয়েছে প্রশাসন। এমনকি বিজেপি রাজ্যে বাংলায় কথা বললে বাংলাদেশি তকমা দিয়ে গ্রেফতার করা হচ্ছিল বলে অভিযোগ। অন্যদিকে, বাংলাদেশের সঙ্গে ত্রিপুরার (Tripura) ৮৫৬ কিলোমিটার সীমান্ত রয়েছে। বহু জায়গায় দেওয়া নেই কঁটাতার। ফলে নিরাপত্তা অভাবে সেই জায়গাগুলি থেকে ভারতে অনুপ্রবেশ বাড়ছে।